2 Ebuna, kana kele ti kikesa ya kupesa na kati ya Kristu, kana kele ti ndembikilu ya zola, kana kele ti kinduku ya kimpeve,* kana kele ti lutondo mpi mawa,2 beno kumisa kiese na mono mingi kibeni mpi beno monisa nde beno kele ti ngindu ya mutindu mosi, mpi zola ya mutindu mosi, mpi nde beno kele kibeni na bumosi* mpi beno kele ti mabanza ya mutindu mosi.+3 Beno sala ve ata diambu mosi ti mpeve ya kuswana+ to sambu na kumonisa nde beno me luta bankaka,+ kansi ti kudikulumusa yonso beno tadila bankaka nde bo me luta beno.+4 Beno sosa kaka ve mambote na beno mosi,+ kansi mpi mambote ya bantu ya nkaka.+5 Beno landa kuvanda ti mabanza yai yina Kristu Yezu mpi vandaka ti yo,+6 ata yandi vandaka bonso Nzambi,+ yandi yindulaka ve na kubotula kimfumu, disongidila, nde yandi fwete vanda kiteso mosi ti Nzambi.+7 Ve, kansi yandi yambulaka bima yonso mpi yandi kumaka bonso mpika,+ mpi kumaka muntu.*+8 Kuluta diaka, ntangu yandi kwisaka bonso muntu,* yandi kudikulumusaka mpi lemfukaka tii na lufwa,+ ee, lufwa na zulu ya nti ya mpasi.*+9 Yo yina Nzambi tombulaka yandi na kisika mosi ya kunanguka+ mpi pesaka yandi na luzolo yonso zina yina me luta bazina yonso ya nkaka,+10 sambu na zina ya Yezu mabolongo yonso—ya bayina kele na zulu mpi ya bayina kele na ntoto mpi ya bayina kele na nsi ya ntoto+—kufukama11 mpi konso ludimi kundima pwelele nde Yezu Kristu kele Mfumu+ na nkembo ya Nzambi, Tata na beto.12 Yo yina, bampangi na mono ya mono ke zolaka mingi, mutindu beno ke lemfukaka ntangu yonso, kaka ve ntangu mono kele* ti beno, kansi ti luzolo mingi kuluta ntangu yai ya mono kele ve ti beno, beno landa kusala ngolo sambu na luguluku na beno mosi ti boma mpi matekita.13 Sambu Nzambi muntu ke pesaka beno kikesa sambu na mambu yina ke pesaka yandi kiese, mpi yandi ke pesaka beno nzala ti ngolo ya kusala mambu.14 Beno landa kusala mambu yonso kukonda kubokuta+ mpi kukonda kutulana ntembe,+15 sambu beno kuma bantu ya kukonda kifu mpi ya me sala mbi ve, bana ya Nzambi+ yina me konda mvindu na kati ya ndonga ya bantu ya mbi mpi ya me bebaka,+ na kati na yo beno ke pela bonso minda na nsi-ntoto.+16 Beno simba ngolo ndinga ya luzingu.+ Sambu mono vanda ti kikuma ya kuwa kiese na kilumbu ya Kristu, sambu mono ke zaba nde mono bakaka ve ntinu ya mpamba mpi kisalu ya ngolo ya mono salaka kele ve ya mpamba.17 Kansi, ata mono kudipesa bonso makabu ya malafu+ yina bo ke tiamuna na zulu ya kimenga+ mpi ya kisalu ya santu* yina lukwikilu na beno me nataka beno na kusala, mono kele na kiese mpi mono ke yangalala ti beno yonso.18 Mutindu mosi, beno mpi beno fwete vanda na kiese mpi kuyangalala ti mono.19 Mono ke tula ntima na Mfumu Yezu na kutindila beno Timoteo+ ntama mingi ve, sambu mono baka kikesa ntangu mono ta baka bansangu na beno.20 Sambu mono kele ve ti muntu ya nkaka yina kele ti nkadilu bonso ya yandi; yandi ke kudibanzaka na masonga yonso sambu na mambu na beno.21 Sambu bantu yonso ya nkaka ke sosa mambote na bo mosi, kansi ya Yezu Kristu ve.22 Kansi beno me zaba nzikisa yina yandi pesaka sambu na yandi mosi, nde bonso mwana+ ti tata na yandi, yandi salaka ti mono bonso mpika sambu na kunata nsangu ya mbote na ntwala.23 Yo yina, yandi kele muntu yina mono ke zola kutinda ntangu mono ta zaba mutindu mambu ta kwendila sambu na mono.24 Ya kieleka, mono ke tula ntima nde mono mpi ta kwisa ntama mingi ve, kana yo kele luzolo ya Mfumu.+25 Kansi ntangu yai, mono ke mona nde yo kele mfunu nde mono tindila beno Epafrodite yina kele mpangi na mono mpi nduku na mono ya kisalu mpi soda bonso mono, mpi muntu yina beno tindaka sambu na kulungisa banzala na mono,+26 sambu yandi kele ti nzala ya ngolo ya kumona beno yonso mpi yandi kele na mawa sambu beno waka nde yandi belaka.27 Ya kieleka, yandi belaka mpi zolaka kufwa; kansi Nzambi wilaka yandi mawa, nkutu, yandi kaka ve kansi mono mpi, sambu mono vanda ve ti mawa na zulu ya mawa.28 Yo yina, mono ke tinda yandi nswalu-nswalu, sambu ntangu beno ta mona yandi beno vanda diaka na kiese, ebuna mono mpi ta kudiyangisa diaka ve mingi.29 Yo yina, beno yamba yandi na kiese yonso mutindu beno ke yambaka balongoki ya Mfumu, mpi beno landa kupesa bantu ya mutindu yina lukumu,+30 sambu yandi zolaka kufwa sambu na kisalu ya Kristu,* mpi yandi tulaka luzingu* na yandi na kigonsa, sambu yandi yinga beno sambu beno vandaka ve awa sambu na kusadila mono.+
kon_Latn